open-index/open-wikipedia-markdown huggingface dataset:
Dosadzovanie

**Dosadzovanie** alebo **dosadenie** môže byť:
*všeobecne: nahradenie, najmä nejakého znaku iným znakom
*v matematike: substitúcia  (a) zavedenie iných premenných do výrazu, b) v logike)
*v poľnohospodárstve: dopĺňanie sadením, pozri sadenie
*v práve: ustanovenie (ako zástupcu, do úradu a podobne)
*v politike: (mocenské) ustanovenie do úradu, hodnosti
Sibiňská župa

**Sibiňská župa** môže byť:
*župa v Uhorsku, pozri Sibiňská župa (Uhorsko)
*župa v Rumunsku, pozri Sibiu (župa)
Josef Valčík

**Josef Valčík** (* 2. november 1914, Valašské Klobouky – † 18. jún 1942, Praha) bol český vojak, príslušník česko-slovenského protifašistického odboja počas 2. svetovej vojny a účastník operácie Silver A. Neskôr pomáhal členom výsadku Anthropoid, pri ktorej Jozef Gabčík a Jan Kubiš spáchali atentát na zastupujúceho ríšského protektora Reinharda Heydricha.

## Život
Narodil sa v Smoline (dnes súčasť Valašských Kloboukov). Vyučil sa a neskôr pracoval ako garbiar v Baťovych závodoch v Zlíne a Otrokoviciach. V rokoch 1936 až 1938 vykonával základnú vojenskú službu v 22. pešom pluku v Jičíne. Po vytvorení Protektorátu Čechy a Morava odišiel roku 1939 do emigrácie s cieľom zapojiť sa do boja proti nacizmu. Postupne sa dostal cez Slovensko, Maďarsko, Juhosláviu, Grécko, Turecko a Sýriu do Francúzska.

[thumb|left|225px|Nemecký plagát zobrazujúci „Miroslava“ Valčíka, vojaka, ktorý sa zúčastnil [Operácia Anthropoid|Operácie Anthropoid.]]
Počas bojov medzi Francúzskom a Nemeckom v roku 1940 bojoval na fronte v rámci 2. česko-slovenského pluku. Po páde Francúzska bol evakuovaný do Spojeného kráľovstva, kde bol pridelený k 2. práporu česko-slovenskej samostatnej brigády. Absolvoval výcvik pre rotmajstrov pechoty, ktorý ukončil v marci 1941 ako najlepší zo všetkých frekventantov kurzu. Následne sa prihlásil k nasadeniu v nepriateľskom tyle. Po absolvovaní výcviku bol pridelený k skupine Silver A, kde bol menovaný do funkcie zástupcu veliteľa.

S touto skupinou bol v noci z 28. na 29. decembra 1941 vysadený nad územím Česko-Slovenska neďaleko Poděbrad. V nasledujúcich dňoch sa pohyboval vo východných Čechách a na Českomoravskej vrchovine. Po nadviazaní kontaktu s domácim odbojom sa mu podarilo nakrátko usadiť v prvotriednom pardubickom hoteli Veselka, ktorého majiteľ Arnošt Košťál na seba vzal riziko a s falošnými dokladmi ho zamestnal ako čašníka pod menom Miloslav Šolc. Podieľal sa na vybudovaní široko rozvetvenej spravodajskej organizácie a mal veľký podiel na celom jej úspechu. Už v marci 1942 však Gestapo podniklo záťah, ale Valčíkovi sa podarilo uniknúť a premiestniť sa do Prahy. Tam sa stretol s Adolfom Opálkom, Jozefom Gabčíkom a Janom Kubišom. Spoločne potom pripravili a 27. mája v Libni uskutočnili atentát na Heydricha.

Po atentáte sa Valčík počas vlny razií a nacistických represií ukrýval spolu s ostatnými atentátnikmi v úkryte v pravoslávnom kostole sv. Cyrila a Metoda na Resslovej ulici s pomocou kňaza Gorazda, ktorý im poskytol úkryt v kostolnej krypte. Tento úkryt však bol po čase vyzradený a kostol bol obkľúčený Nemcami. Po márnom boji 18. júna 1942 Valčík spolu s ostatnými atentátnikmi spáchal samovraždu. V roku 2002 bol Josef Valčík povýšený do hodnosti plukovníka in memoriam.

Kategória:České osobnosti druhej svetovej vojny
Kategória:Osobnosti česko-slovenského protifašistického odboja
Kategória:Obete samovrážd
Kategória:Českí atentátnici
Viedma (mesto)

**Viedma** je hlavné mesto provincie Río Negro v južnej Argentíne (Patagónia). Leží  severozápadne od ústia rieky Negro do Južného Atlantiku. Je taktiež sídlom departmentu Adolfo Alsina. Pri sčítaní ľudu v roku 2010 malo mesto 52 789 obyvateľov. Viedma a susedné mesto Carmen de Patagones na druhej strane rieky tvoria súmestie s približne 79 500 obyvateľmi.

Mesto bolo založené v roku 1779. Hlavnou ekonomickou oblasťou mesta je poľnohospodárstvo a chov hovädzieho dobytka.

## Referencie

## Iné projekty

## Externé odkazy
* Stránka mesta

Kategória:Mestá v provincii Río Negro
Vnútorné Západné Karpaty

**Vnútorné Západné Karpaty** sú geomorfologická subprovincia Západných Karpát. Zo západu ich ohraničuje Viedenská panva, na severe Vonkajšie Západné Karpaty, v oblasti Slanských vrchov sa stýka s Východnými Karpatmi. Na juhu hraničí oblasť s Panónskou panvou. V iných, negeomorfologických členeniach môže mať termín odlišný význam.

## Geomorfologické členenie
Vnútorné Západné Karpaty sa členia na tieto geomorfologické jednotky nižšieho rádu (oblasti):
*Slovenské rudohorie (tiež označované ako Spišsko-gemerské rudohorie)
*Fatransko-tatranská oblasť
*Slovenské stredohorie
*Lučensko-košická zníženina
*Matransko-slanská oblasť

## Geológia
V geológii je označenie Vnútorné Západné Karpaty typické skôr pre pomenovanie tektonických jednotiek južne od Centrálnych Západných Karpát. Starší skrátený ale nezaužívaný geologický termín pre túto oblasť bol panonidy. Vnútorné Západné Karpaty ako geomorfologická subprovincia sú ekvivalentom označenia internidy. V niektorých zjednodušených geologických členeniach zahŕňajú všetky geologické jednotky južne od bradlového pásma. Sú typické príkrovovou stavbou.

Sú najstarším karpatským celkom nachádzajúcim sa na Slovensku. Tvorí ich meliatske pásmo, pásmo Bükku, zemplínske (tiské) a cezdunajské pásmo (bakonské). Tvoria ich najmä megajednotky meliatika, turnaika a silicika, bükkika, zemplinika a transdanubika spolu s naloženým mladšími panvami a vulkanickými pohoriami.

## Referencie


Kategória:Západné Karpaty
Kategória:Geomorfologické subprovincie na Slovensku
Brăila (župa)

thumb|Poloha župy v Rumunsku

**Brăila** je župa v rumunskom Valašsku a rumunskom Moldavsku na východe krajiny. Má rozlohu , žije tu 373 174 obyvateľov a jej sídlom je mesto Brăila.

## Významné mestá
* Brăila
* Ianca
* Însurăţei
* Făurei

## Iné projekty

Kategória:Župy v Rumunsku
Buzău (župa)

thumb|Poloha župy v Rumunsku

**Buzău** je župa v na východe Rumunska, v rumunskom Valašsku pri hranici s rumunským Moldavskom. Má rozlohu 6 103 km², žije tu 508 459 obyvateľov a jej sídlom je mesto Buzău.

## Významné mestá
* Buzău 
* Râmnicu Sărat
* Nehoiu
* Pogoanele
* Pătârlagele

## Iné projekty

Kategória:Župy v Rumunsku
Caraș-Severin

thumb|Poloha župy v Rumunsku

**Caraș-Severin** aj **Krašovsko-severinská župa** () je župa v rumunskej časti Banátu. Má rozlohu 8 514 km², žije tu 333 219 obyvateľov a jej sídlom je mesto Reşiţa.

## Významné mestá

* Reșița 
* Caransebeș

## Iné projekty

Kategória:Župy v Rumunsku
Giorgio Basta

thumb|Giorgio Basta
**Giorgio Basta** (* 30. január 1544, La Rocca, Taliansko - † 20. november 1607, Praha) bol taliansky generál albánskeho pôvodu v službách Habsburgovcov a neskorší vládca Sedmohradska, ako cisársky vazal. 

Na jeho príkaz bol zavraždený jeho spojenec Michal Chrabrý, ktorý zjednotil Sedmohradsko, Valašsko a Moldavsko.

Maďarskí a rumunskí historici opisujú Bastu ako zradného, nemravného a násilníckeho muža, motivovaného chorobnou nenávisťou k Maďarom. V priebehu jeho krátkej vlády v Sedmohradsku v kniežatstve zavládol chaos a kniežatstvo stratilo tretinu svojho obyvateľstva a väčšinu šľachty.

## Práce
Podľa svojich skúseností z bojov vo v východnej Európe, Basta napísal viacero armádnych manuálov. Najznámejšie sú jeho: 
* *Il maestro di campo generale* (Benátky 1606)
a posmrtne vydané
* *Il governo della cavalleria leggiera* (Benátky 1612).

Kategória:Narodenia v 1544
Kategória:Úmrtia v 1607
Kategória:Rumunské osobnosti
Kategória:Rakúske vojenské osobnosti
Kategória:Vládcovia Sedmohradska
Mehedinți

thumb|Poloha župy v Rumunsku

**Mehedinți** je župa v rumunskom Valašsku v jeho najzápadnejšom cípe. Má rozlohu 4 933 km², žije tu 306 732 obyvateľov a jej sídlom je mesto Drobeta-Turnu Severin.

## Významné mestá
* Drobeta-Turnu Severin 
* Orșova
* Strehaia
* Vânju Mare
* Baia de Aramă

## Iné projekty

Kategória:Župy v Rumunsku
Mureș (župa)

thumb|Poloha župy v Rumunsku
**Mureș** alebo **Marušská župa** je župa v rumunskom Sedmohradsku na severe krajiny. Má rozlohu , žije tu 580 851 obyvateľov a jej sídlom je mesto Târgu Mureș.

## Významné mestá
* Târgu Mureș 
* Sighișoara
* Reghin
* Târnăveni
* Iernut
* Luduș
* Sovata
* Miercurea Nirajului
* Sărmașu
* Sângeorgiu de Padure
* Ungheni

## Iné projekty

Kategória:Župy v Rumunsku
Neamț

thumb|Poloha župy v Rumunsku
**Neamț** je župa v Rumunsku na severovýchode krajiny (rumunské Moldavsko. Má rozlohu 5 896 km², žije tu 557 000 obyvateľov a jej sídlom je mesto Piatra Neamț.

## Významné mestá
* Piatra Neamț 
* Roman
* Bicaz
* Târgu Neamț

## Iné projekty

Kategória:Župy v Rumunsku
Vlajka Austrálie

right|thumb|250px|Vlajka Austálie
left|thumb|140px|Vlajúca vlajka Austrálie
náhľad|Zloženie Union Jacku.

**Vlajka [[Austrália (štát)|Austrálie]]** – Austrálska vlajka je modrá služobná vlajka (''Blue Ensign''), ktorá má namiesto vlajkového emblému (*badge*) vo vlajúcej časti štyri väčšie biele sedemcípe hviezdy a jednu menšiu hviezdu päťramennú, ktoré sú zoradené do tvaru súhvezdia Južného kríža. Pod kantonom, v ktorom je britský ''Union Jack'', je veľká biela sedemcípa hviezda, nazývaná hviezda *Spoločenstva*, reprezentujúca Austráliu a jej sedem častí (šesť spolkových štátov a teritória); do roku 1909 mala iba šesť cípov. *Union Jack* pripomína historické a politické vzťahy Austrálie k Spojenému kráľovstvu. Vlajka bola vytvorená v roku 1901, ale kráľovského schválenia dosiahla až v roku 1954.

Austrálsku vlajku používajú Ashmorov a Cartierov ostrov, Austrálske antarktické teritórium, Heardov a McDonaldov ostrov, Kokosové ostrovy, Macquarieov ostrov, ostrovy Koralového mora a Vianočný ostrov.

## Galéria

Obrázok:Civil Ensign of Australia.svg|Civilná námorná vlajka Austrálie
Obrázok:Naval Ensign of Australia.svg|Vojnová námorná vlajka Austrálie


Austrália (štát)
Kategória:Austrália (štát)
Kategória:Štátne symboly Austrálie
Vlajka Azerbajdžanu

thumb|Vlajka Azerbajdžanu

**Vlajka** Azerbajdžanu má podobu obdĺžnika s tromi rovnako širokými vodorovnými pruhmi: modrým, červeným a zeleným. Uprostred vlajky je umiestnený biely polmesiac a osemcípa hviezda. Modrá farba symbolizuje azerbajdžanských Turkov, červená je farba pokroku a boja za slobodu, zelená symbolizuje islam rovnako ako polmesiac, ktorý je vypožičaný z tureckej vlajky. Osem cípov hviezdy symbolizuje osem hlavných tureckých národov. Pomer šírky k dĺžke je 1:2.

Tento vzor pochádza z jari roku 1917, za jeho autora je považovaný básnik Ali Bej Husejn Zade. Ako vlajku jú prijala vláda Azerbajdžanskej demokratickej republiky 9. novembra 1918. Po nástupe sovietskej moci bola 28. apríla 1920 vlajka nahradená sovietskym vzorom.

Súčasná podoba vlajky bola vyhlásená 30. augusta 1991, v deň vyhlásenia samostatnosti štátu.

## Galéria

Image:Flag of Azerbaijan.svg|Vlajka Azerbajdžanskej demokratickej republiky (1918-1920)
Image:Flag of the Azerbaijan Soviet Socialist Republic.svg|Vlajka Azerbajdžanskej SSR (Sovietskej socialistickej rep.)


## Iné projekty

Kategória:Štátne symboly Azerbajdžanu
Azerbajdžan
Vlajka Anguilly

thumb|Vlajka Anguilly

**Vlajka [[Anguilla|Anguilly]]** – používa sa britská modrá služobná vlajka (*Blue Ensign*) s miestnym vlajkovým emblémom (nazývaným po anglicky *badge*) z roku 1967, ktorý je umiestnený vo vlajúcej časti. Je to štít zo znaku v ktorom uprostred bieleho poľa sú vyobrazené tri oranžové delfíny stočené do kruhu, ktorý symbolizujú priateľstvo, sílu a vytrvalosť ostrovanov. Pod nimi je svetlomodrá časť, ktorá značí more, ktoré ostrov obklopuje, ale aj mladosť, nádej a perspektívy rozvoja. Biela farba značí mierumilovnosť. 

Táto vlajka sa oficiálne používa od roku 1980.

## Galéria

Obrázok:Flag of Anguilla (1967–1969).svg|Vlajka Anguilly (1967 – 1980)


Anguilla
Kategória:Anguilla
Maramureș (župa)

thumb|Poloha župy v Rumunsku

**Maramureș** alebo **Marmarošská župa** (, maď. Máramaros megye) je župa na severe Rumunska. Má rozlohu 6 304 km², žije tu 510 110 obyvateľov a jej sídlom je Baia Mare.

## Významné mestá
* Baia Mare
* Sighetu Marmației
* Baia Sprie
* Borșa
* Cavnic
* Seini
* Târgu Lăpuș
* Vișeu de Sus

## Iné projekty

Kategória:Župy v Rumunsku
Ialomița (župa)

thumb|Poloha župy v Rumunsku

**Ialomița** je župa na juhovýchode Rumunska vo Valašsku. Má rozlohu 4 453 km², žije tu 304 803 obyvateľov a jej sídlom je mesto Slobozia.

## Významné mestá
* Slobozia 
* Amara
* Căzănești
* Fierbinți-Târg
* Țăndărei

## Iné projekty

Kategória:Župy v Rumunsku
Vlajka Beninu

thumb|Súčasná vlajka Beninu

**Vlajka [[Benin]]u** má podobu dvoch vodorovných pruhov – žltého a červeného – pretnutých zeleným pruhom v žrďovej časti. Ide o tradičné panafrické farby. Zelená tu symbolizuje nádej, žltá symbolizuje blahobyt a červená farba odvahu. Súčasná podoba bola prijatá v roku 1959 a znovu sa používa od 1. apríla 1990. Medzi rokmi 1975 – 1990, kedy v zemi panoval marxistický režim, tvoril vlajku zelený list s červenou hviezdou v hornom rohu.

## Galéria

Obrázok:Flag of Benin (1975-1990).svg|Vlajka Beninu (1975 – 1990)


## Iné projekty

Benin
Kategória:Benin
Sofijská oblasť

::*Pozor na zámenu s [[Sofia (oblasť)|oblasťou Sofia]] a mestom [[Sofia]].*

**Sofijská oblasť** je oblasť v Bulharsku. Má rozlohu  a žije tu 273 240 obyvateľov. Je prevažne hornatá, priemysel je dobre rozvinutý.

Zo severu, východu a juhu obklopuje hlavné mesto Bulharska Sofiu, ktorá je zároveň jeho administratívnym centrom. Na severozápade hraničí so Srbskom.


Kategória:Oblasti v Bulharsku
Deseado (department)

**Deseado** je jedným zo siedmich departmentov argentínskej provincie Santa Cruz. Leží na severovýchode provincie. Na severe hraničí s provinciou Chubut, na východe s Atlantickým oceánom, na juhu s departmentom Magallanes a na východe s departmentom Lago Buenos Aires.

## Mestá a obce
* Bahía Laura
* Caleta Olivia
* Cañadón Seco
* Fitz Roy
* Jaramillo
* Koluel Kayke
* La Cabaña
* Las Heras
* Pico Truncado
* Puerto Deseado
* Tellier
* Los Monos
* Cabo Blanco

Kategória:Departmenty v Argentíne
Štátny znak Anguilly

**Štátny znak [[Anguilla|Anguilly]]** je štít, v ktorom uprostred bieleho poľa sú vyobrazené tri oranžové delfíny stočené do kruhu, ktorý symbolizujú priateľstvo, sílu a vytrvalosť ostrovanov. Pod nimi je svetlomodrá časť ktorá značí more, ktoré ostrov obklopuje, ale i mladosť, nádej a perspektívy rozvoja. Biela farba značí mierumilovnosť. Tento znak bol zavedený v roku 1967.

## Iné projekty
 

Anguilla
Kategória:Anguilla
Vlajka Bermúd

right|thumb|250px|Vlajka Bermúd

**Vlajka [[Bermudy|Bermúd]]** sa používa (ako v jedinom britskom závislom území) britská obchodná, tzv. červená vlajka (*Red Ensign*) s bermudským vlajkovým emblémom (nazývaným po anglicky *badge*) z roku 1910 vo vlajúcej časti. Je to pravdepodobne na pripomienku toho, že prvý osadníci priplávali na britských lodiach s červenou obchodnou vlajkou. Na znakovom štíte je sediaci červený lev držiaci ďalší štít s vyobrazením lodi *Sea Venture*, potápajúcej sa pri útese dnes zvanom *Sea Venture Flat*. S touto loďou tu stroskotal roku 1609 admirál George Somers, ktorého meno potom ostrovy krátku dobu niesli, a stroskotanci boli prvými, aj keď dočasnými bermudskými osídlencami.

## Galéria

Obrázok:Flag of the Governor of Bermuda.svg|Vlajka guvernéra Bermúd


Bermudy
Kategória:Bermudy
Paul von Lettow-Vorbeck

**Paul Erich von Lettow-Vorbeck** (* 20. marec 1870, Saarlouis, Nemecko – † 9. marec 1964, Hamburg) bol nemecký generál. Počas prvej svetovej vojny velil jednotkám Nemeckej cisárskej armády v Nemeckej východnej Afrike.

Preslávil sa ako výborný veliteľ, dlhú dobu odolával početne silnejším vojskám Spojeného kráľovstva a Belgicka, proti ktorým viedol partizánsku vojnu. Po návrate do Nemecka bol oslavovaný ako hrdina a ako jediný nemecký generál, ktorý neutrpel počas prvej svetovej vojny ani jednu porážku.

## Iné projekty

## Externé odkazy
* Stránky rodu 
* Jeho životopis na Firstworldwar.com 

Kategória:Úmrtia v 1964
Kategória:Nemeckí generáli
Kategória:Nemecké osobnosti prvej svetovej vojny
Kategória:Držitelia Radu Pour le Mérite
Prijímač GPS

náhľad|Rôzne typy ručných navigačných prístrojov GPS.
**Navigačný prístroj GPS** je zariadenie na určovanie geografickej polohy na zemskom povrchu s využitím technológie GPS.

Navigačné prístroje GPS poskytujú informácie o zemepisnej šírke a dĺžke. Odchýlka takto meranej polohy je pri komerčne bežne dostupných prístrojoch rádovo 5-20 m v závislosti od sily signálu a typu zariadenia. Prístroje môžu na základe tejto pozície na referenčnom zemskom elipsoide vypočítať nadmorskú výšku (táto hodnota nadmorskej výšky však nie je pre všetky oblasti sveta dostatočne presná a nemožno sa na ňu nekriticky spoliehať). Niektoré navigačné prístoje GPS sú preto vybavené aj barometrickým výškomerom, ktorý je pri správnom kalibrovaní podstatne presnejší. Prístroje taktiež môžu obsahovať kompas, jednak relatívny, ktorý vypočítava smer pohybu na základe trendu zmeny polohy prístroja (čo nemusí byť pri pomalom pohybe dostatočne presné), alebo elektromagnetický, ktorý je závislý od orientácie prístroja v magnetickom poli Zeme (a je presnejšie).

Navigačné prístroje GPS sa používajú v armáde aj v civilnej sfére, napríklad v letectve, námorníctve a pri automobilizme alebo pešej turistike. Existujú aj profesionálne geodetické navigačné prístroje GPS, ktoré sú určené pre profesionálne použitie pri presných meraniach polohy a výšky s malou odchýlkou.

## Iné projekty

Kategória:GPS navigačné prístroje
Sturmgewehr 44

**Sturmgewehr 44** skrátene **StG 44** (nazývaný aj **MP 43** a **MP 44**) bola útočná puška používaná Nemeckom v 2. svetovej vojne.thumb|155px|left|Príslušník nemeckej armády s puškou Sturmgewehr 44 
Sturmgewehr v preklade znamená „útočná puška“. Začala sa používať v roku 1944. Navrhnutá bola v roku 1943 a bola použitá ako experimentálna zbraň vyvinutá firmami Haenel a Walther. Pôvodne bola zakázaná samotným Hitlerom, nakoniec však povolil jej používanie. Vtedy sa volala MP 43 (skratka výrazu Maschinenpistole 43 - samopal 43), ale na Hitlerov príkaz bola premenovaná na Sturmgewehr 44. Vojaci si ju rýchlo obľúbili, pretože bola spoľahlivá a mala malú hmotnosť. Bola vhodná tak na boj na malé, ako aj na väčšie vzdialenosti (efektívny dostrel rádovo stovky metrov). 

Dokopy bolo vyrobených približne 426 000 kusov. Okrem nemeckej armády používali ukoristené kusy aj partizáni a česko-slovenská armáda, po vojne ju používali východonemecké pohraničné hliadky. V roku 1950 evidovala Čs. vojenská správa 20.000 kusov tejto zbrane. 

Podľa názvu tejto pušky bol zavedený nový vojenský termín - útočná puška. Dovtedy bol zaužívaný pojem samopal aj pre zbrane používajúce puškový náboj. Podľa jej konštrukcie sa inšpirovali aj mnohí iní konštruktéri pri návrhoch svojich zbraní, medzi nimi aj M. T. Kalašnikov pri konštrukcii AK-47.

V auguste 2012 objavili príslušníci tzv. Sýrskej slobodnej armády sklad asi 5.000 pušiek StG 44. Takisto aj existujú zábery z bojov kde je táto zbraň videná v rukách "rebelov".

## Iné projekty

Kategória:Útočné pušky
Kategória:Pechotné zbrane druhej svetovej vojny
AKS

**AKS** (skratka **Automat Kalašnikova skladnoj**) alebo **AK-47S** je verzia útočnej pušky AK-47. Od pôvodnej verzie sa líši tým, že má sklopnú pažbu vyrobenú z ocele, hovorovo nazývaná sklopka.

Pôvodná verzia AK-47 má dĺžku s pevnou pažbou 87 cm, ale AKS má dĺžku 64 cm ( so sklopenou pažbou), takže táto verzia je vhodná pre tie funkcie v armáde, ktorým by dlhá zbraň s pevnou pažbou zbytočne zavadzala. Sú to napríklad medici, výsadkári a vodiči. Vodiči ho majú pripevnený zboku na sedadle v špeciálnom držiaku. 

Aj ostatné zbrane systému Kalašnikov, ako napr. AKM, AK-74 a ďalšie, môžu mať variácie, ktoré majú sklopnú pažbu. K ich názvu sa potom pridá písmeno S, čiže *skladnoj*- skladací. 

Okrem týchto zbraní existuje mnoho ďalších, ktoré majú skladaciu pažbu.

Kategória:Varianty pušky AK-47
Srdcovník obyčajný

**Srdcovník obyčajný** (*Leonurus cardiaca*) je rastlina z čeľade hluchavkovité (*Lamiaceae*).

## Iné projekty

## Galéria

Image:Leonurus cardiaca 001.jpg| Srdcovník obyčajný
Image:Leonurus cardiaca seeds leca2 003 php.jpg|semená
Image:Leonurus cardiaca sk1.jpg


## Externé odkazy
* http://botanika.wendys.cz/kytky/K557.php 
* http://sk2.goo.cz/zdravi_na_dlani/lecive_rostliny/burina.htm 

Kategória:Hluchavkovité
Kategória:Liečivé rastliny
Kategória:Flóra na Slovensku
Skalný potok

**Skalný potok** môže byť:

* potok vlievajúci sa do Zemplínskej šíravy, pozri Skalný potok (prítok Zemplínskej šíravy)
* prítok Drienovca v povodí Bodvy, pozri Skalný potok (prítok Drienovca)
* prítok Tesnej v povodí Hrona, pozri Skalný potok (prítok Tesnej)
* prítok Lipníka v povodí Dunajca, pozri Skalný potok (prítok Lipníka)
* prítok Okny, pozri Skalný potok (prítok Okny)
* prítok Revúcej, pozri Skalný potok (prítok Revúcej)
* prítok Slanej, pozri Skalný potok (prítok Slanej)
Kosínusová veta

V trigonometrii sa **kosínusová veta** používa na výpočet dĺžky strany, pričom poznáme veľkosť uhla ležiaceho oproti strane a dĺžku zvyšných dvoch strán (ktoré zvierajú tento uhol).

*Kosínusová veta* má tri základné varianty:
* a^2 = b^2 + c^2 - 2bc \cdot \cos \alpha
* b^2 = a^2 + c^2 - 2ac \cdot \cos \beta
* c^2 = a^2 + b^2 - 2ab \cdot \cos \gamma

## Dôkaz
right|Trojuholník
Nech v trojuholníku *ABC* päta výšky na stranu *c* rozdeľuje stranu *c* na dve časti:
* x = |AC_0|
* y = |C_{0}B|
* v_c = |CC_0|

Potom v trojuholníku *AC<sub>0</sub>C* platí Pytagorova veta:
:b^2 = v_c^2 + x^2
:v_{c}^2 = b^2 - x^2

Obdobne v trojuholníku *BC<sub>0</sub>C* platí Pytagorova veta:
:a^2 = v_c^2 + y^2
:v_c^2 = a^2 - y^2

Keďže strana *c* sa skladá z častí *x* a *y*, môžeme *y* vyjadriť ako *y = c - x* a teda *y² = c² - 2cx + x²*.
V trojuholníku *AC<sub>0</sub>C* platí, že *kosínus α* je rovný pomeru strán *x* ku *b*. Z tohto vzťahu si teda môžeme vyjadriť *x* ako x = b \cdot \cos \alpha.

Na základe predchádzajúcich výpočtov vieme, že platí nasledujúca rovnosť:
:v_c^2 = v_c^2
:b^2 - x^2 = a^2 - y^2
:b^2 - x^2 = a^2 - c^2 + 2cx - x^2
:b^2 = a^2 - c^2 + 2cx
:b^2 = a^2 - c^2 + 2bc \cdot \cos \alpha
:**<math>a^2 = b^2 + c^2 - 2bc \cdot \cos \alpha</math>**

Analogickým spôsobom môžeme dokázať aj zvyšné tvary *kosínusovej vety*.

## Vzťah ku Pytagorovej vete
Pre \gamma = 90^\circ ide o pravouhlý trojuholník a kosínusová veta vedie vďaka \cos90^\circ=0 do tvaru c^2=a^2+b^2, čo je presne Pytagorova veta. Pytagorova veta je teda špeciálnym prípadom kosínusovej vety, resp. kosínusová veta je zovšeobecnením Pytagorovej vety.

## Pozri aj
*Sínusová veta
*Tangensová veta
*Kotangensová veta
*Pytagorova veta
*Herónov vzorec
*Trigonometria

## Externé odkazy
* Kosínusová veta

Kategória:Matematické výhonky
Kategória:Trigonometria
Kategória:Matematické vety
NIMBY

**NIMBY** (skratka z anglického *Not In My Back Yard*, v preklade *Nie v mojej záhradke*) je pejoratívny politický výraz na obyvateľov, ktorí sú proti výstavbe nejakej budovy alebo štruktúry v ich blízkosti, ale nie sú proti jej výstavbe inde. Výraz sa začal objavovať v 80. rokoch 20. storočia a používa sa napríklad v debatách, ktoré sa týkajú:

* výstavby obytnej alebo komerčnej budovy samosprávou alebo súkromnou spoločnosťou
* výstavby štruktúr alebo budov, ako sú cesty alebo diaľnice, elektrárne, skládky odpadu, väznice a podobne

Odpor k štruktúram alebo budovám, ktoré by sa nemali stavať nikde, je charakterizovaný skratkou **NIABY** (*Not In Anyone's Back Yard*).

Kategória:Politika
Skalný potok (prítok Zemplínskej šíravy)

**Skalný potok** je potok v Dolnom Zemplíne, v juhovýchodnej časti okresu Humenné a v severovýchodnej časti okresu Michalovce. Meria 5,8 km, je tokom VII. rádu a ústi do vodnej nádrže Zemplínska šírava.

Pramení vo Vihorlatských vrchoch, v podcelku Vihorlat, na východnom svahu Kyjova (821,1 m n. m.) v nadmorskej výške cca 660 m n. m. Na hornom toku tečie územím Vojenského obvodu Valaškovce, najprv severojužným smerom, po pribratí pravostranného prítoku z južného svahu Kyjova sa stáča na juhovýchod. Po opustení vojenského obvodu tečie prechodne severojužným smerom, pričom vstupuje do Východoslovenskej pahorkatiny, do podcelku Podvihorlatská pahorkatina. Tu pokračuje juhojuhozápadným smerom, z pravej strany priberá Tomášovský potok a preteká obcou Klokočov. V obci ešte priberá pravostranný Suchý potok a južne od obce sa v nadmorskej výške 113,7 m n. m. vlieva do Zemplínskej šíravy.

## Referencie

Kategória:Potoky na Slovensku
Kategória:Povodie Laborca
Kategória:Vodné toky v okrese Humenné
Kategória:Vodné toky v okrese Michalovce
Kusín (potok)

**Kusín** je potok v Dolnom Zemplíne, v juhovýchodnej časti okresu Humenné a v severovýchodnej časti okresu Michalovce. Má dĺžku 5,2 km, je tokom VII. rádu a ústi do vodnej nádrže Zemplínska šírava.

Pramení vo Vihorlatských vrchoch, v podcelku Vihorlat, na východnom svahu Kyjova (821,1 m n. m.) v nadmorskej výške približne 595 m n. m. Na hornom toku tečie juhovýchodným smerom územím Vojenského obvodu Valaškovce a priberá dva ľavostranné prítoky, najprv z juhozápadného svahu Lopušťana (645,3 m n. m.), potom prítok (355,6 m n. m.) z južného svahu Lopušťana. Následne sa stáča a pokračuje severojužným smerom až k sútoku s pravostranným prítokom z juhovýchodného svahu Jasenického vrchu (589,6 m n. m.). Ďalej sa opätovne stáča na juhovýchod, vstupuje do Východoslovenskej pahorkatiny, do podcelku Podvihorlatská pahorkatina a priberá významný ľavostranný prítok *Boháč* (3,9 km) z juhovýchodného svahu Lopušťana. Odtiaľ potom tečie juhojuhovýchodným smerom, preteká obcou Kusín a sprava priberá prítok prameniaci severozápadne od obce. Napokon tečie na krátkom úseku severojužným smerom a južne od obce sa v nadmorskej výške 113,7 m n. m. vlieva do Zemplínskej šíravy.

## Referencie

Kategória:Potoky na Slovensku
Kategória:Povodie Laborca
Kategória:Vodné toky v okrese Humenné
Kategória:Vodné toky v okrese Michalovce
Tomášovský potok (prítok Skalného potoka)

**Tomášovský potok** je potok v Dolnom Zemplíne, v severovýchodnej časti okresu Michalovce, pramenná oblasť leží na území okresu Humenné. Je to pravostranný prítok Skalného potoka, meria 3,2 km a je tokom VIII. rádu.

Pramení vo Vihorlatských vrchoch, v podcelku Vihorlat, na južnom svahu Kyjova (821,1 m n. m.) v nadmorskej výške približne 485 m n. m. V pramennej oblasti tečie na území Vojenského obvodu Valaškovce viac-menej juhojuhovýchodným smerom. Na dolnom toku vteká do Východoslovenskej pahorkatiny, do podcelku Podvihorlatská pahorkatina a tečie juhovýchodným smerom. Severne od obce Klokočov ústi v nadmorskej výške cca 154 m n. m. do Skalného potoka. Nepriberá žiadne prítoky.

## Referencie

Kategória:Potoky na Slovensku
Kategória:Povodie Laborca
Kategória:Vodné toky v okrese Humenné
Kategória:Vodné toky v okrese Michalovce
Suchý potok (prítok Skalného potoka)

**Suchý potok** je potok v Dolnom Zemplíne, v severovýchodnej časti okresu Michalovce. Je to pravostranný prítok Skalného potoka, má dĺžku 3,2 km a je tokom VIII. rádu. 

Pramení vo Vihorlatských vrchoch, v podcelku Vihorlat, na severovýchodnom svahu Zaňovca (507,4 m n. m.) v nadmorskej výške cca 450 m n. m. V pramennej oblasti tečie juhovýchodným smerom, následne sa stáča na juh a sprava priberá prítok z juhojuhovýchodného svahu Zaňovca. Ďalej sa opätovne stáča juhovýchodným smerom, na dolnom toku vstupuje do Východoslovenskej pahorkatiny, do podcelku Podvihorlatská pahorkatina. Napokon preteká intravilánom obce Klokočov, kde ústi v nadmorskej výške približne 120 m n. m. do Skalného potoka.

## Referencie

Kategória:Potoky na Slovensku
Kategória:Povodie Laborca
Kategória:Vodné toky v okrese Michalovce
Music from The Body

***Music from The Body*** je soundtrack (filmová hudba) k 110 minútovému dokumentárnemu filmu *The Body* s lekárskou tématikou režiséra Roya Battersbyho z roku 1970, ktorý Roger Waters produkoval v spolupráci s Ronom Geesinom. 

Ide o prvý sólový projekt Rogera Watersa.

Pri nahrávaní záverečnej skladby albumu spolupracovali aj ostatní členovia skupiny Pink Floyd: David Gilmour, Nick Mason a Richard Wright.

## O filme

Film je kombináciou dokumentárneho a umeleckého filmu. Hudobný podklad pridáva filmu ďalší zmysel, podtrháva jeho akčnú stránku.

## O skladbách albumu
Štýlom hudby je album porovnateľný so štúdiovou časťou albumu *[[Ummagumma]]* od skupiny Pink Floyd. Z väčšej časti ide o kompozície akustických nástrojov, klasických symfonicky ladených partov vrátane sláčikových sekcií, elektrických hudobných nástrojov v kombinácii s mixážou zvukových efektov. Zvukové efekty majú úzku spojitosť s „*telesnými prejavmi*“.
* „Our Song“ silne pripomína skladbu „Several Spieces...“ z albumu *[[Ummagumma]].* Namiesto zvukov podobných zvukom pralesa je použitý mix „*telesných prejavov*“ v závere podfarbeným hrou na klavír.
* Skladba „Sea Shell And Stone“ je podobná skladbe „Grantchester Meadows“ tentoraz so sprievodom violončela a akustickej gitary.
* „Red Stuff“ a „Bridge Passage For Three Plastic Teeth“ sú inštrumentálne skladby hrané na husliach a violončele.
* „Lick Your Partners“ je jemne komická, zároveň temná zvuková koláž.
* „Womb Bit“ je zmesou zvuku klavíra a znepokujúcich zvukových efektov.
* „More Than Seven Dwarfs In Penis Land“ je jednou z najneobvyklejších skladieb tohto albumu. Táto skladba je naspievaná bez hudobných nástrojov.
* „Dance Of The Red Corpuscles“ zvokovo pripomína ruské (írske?) balalajkové kompozície.
* Skladba „Body Transport“ je zmesou zvuku dýchania a šepotu.
* „Hand Dance“ znie ako hudba tanečných sál v podaní violončela a huslí.
* „Breathe“ je typická gitarová, akustická skladba Rogera Watersa z konca šesťdesiatych rokov. Nemá nič spoločné so skladbami z albumu *[[Dark Side of the Moon]]* skupiny Pink Floyd.
* „Embryonic Womb-Walk“ je atmosférou a dynamikou silne symfonicky ladená kompozícia.
* „Mrs. Throat Goes Walking“ je jemne humorne ladené dielko, kde je využitý efekt kombinácie hry na basovú gitaru s Watersovým skatovým spevom.
* „Give Birth To A Smile“ je vlastne kompletná skladba v podaní vtedajšej zostavy skupiny Pink Floyd.

## Zoznam skladieb

## Referencie

 

Kategória:Albumy Rogera Watersa
Kategória:Hudobné albumy z 1970
Kategória:Soundtracky
Ptavka

**Ptavka** je potok v Hornom Zemplíne, v južnej časti okresu Humenné. Je to pravostranný prítok Ptavy, meria 5,1 km a je tokom VII. rádu.

Pramení na styku Vihorlatských vrchov a Beskydského predhoria, na severovýchodnom úpätí Čiernej (612,0 m n. m.), južne od obce Kamienka, v nadmorskej výške približne 295 m n. m. Od prameňa tečie na krátkom úseku na sever, oblúkom sa postupne stáča na západ a postupne priberá päť ľavostranných prítokov z lokality Strany na severnom úpätí Čiernej. Potom priberá pravostranný prítok z lokality Pod Drieňovou a ľavostranný prítok (1,3 km) zo severozápadného svahu Čiernej (ústia v jednom bode) a ďalší ľavostranný prítok zo severozápadného úpätia Čiernej. Následne preteká intravilánom obce Ptičie, kde opäť zľava priberá najprv ďalší prítok zo severozápadného úpätia Čiernej, potom prítok zo západoseverozápadného svahu Čiernej, na krátkom úseku tečie juhozápadným smerom, pričom priberá ešte jeden ľavostranný prítok z oblasti Nad Bankou. Zároveň z juhu obteká masív Humenskej (444,7 m n. m.), postupne sa stáča na západ a na krátkom úseku (250 m) sa rozvetvuje na dve ramená. Západne od obce Ptičie sa napokon v nadmorskej výške cca 191 m n. m. vlieva do Ptavy.

## Referencie

Kategória:Potoky na Slovensku
Kategória:Povodie Laborca
Kategória:Vodné toky v okrese Humenné
Banka (prítok Ptavy)

**Banka** je potok v Hornom Zemplíne, v južnej časti okresu Humenné. Je to pravostranný prítok Ptavy, meria 2,4 km a je tokom VII. rádu.

Pramení vo výbežku Vihorlatských vrchov, v podcelku Vihorlat, na západojuhozápadnom svahu Čiernej (612,0 m n. m.) v nadmorskej výške približne 372 m n. m. Potok tečie od prameňa prevažne západoseverozápadným smerom, na hornom toku sprava priberá prítok zo západného úpätia Čiernej. Na dolnom toku napája vodnú nádrž Chlmec, do ktorej zľava ústi významný prítok (2 km) z oblasti Krivého lazu. Z nádrže pokračuje severozápadným smerom a severne od obce Chlmec ústi v nadmorskej výške cca 197 m n. m. do Ptavy.

## Referencie

Kategória:Potoky na Slovensku
Kategória:Povodie Laborca
Kategória:Vodné toky v okrese Humenné
Bystrý potok (prítok Ptavy)

**Bystrý potok** je potok v Hornom Zemplíne, v južnej časti okresu Humenné. Je to pravostranný prítok Ptavy, meria 5 km a je tokom VII. rádu.

Pramení vo Vihorlatských vrchoch, v podcelku Vihorlat, na severozápadnom svahu Kyjova (821,1 m n. m.) v nadmorskej výške približne 668 m n. m. Na hornom toku tečie severozápadným smerom územím Vojenského obvodu Valaškovce, sprava priberá krátky prítok zo severozápadného úpätia Kyjova a vytvára oblúk prehnutý na juhozápad. Následne sa stáča západným smerom, z pravej strany priberá krátky prítok z južného úpätia Čiernej (612,0 m n. m.) a opúšťa územie vojenského obvodu. Zároveň vstupuje do výbežku Beskydského predhoria, stáča sa západojuhozápadným smerom a preteká rekreačným strediskom Bystrá. Napokon sa oblúkom stáča na juh a juhovýchodne od obce Chlmec ústi v nadmorskej výške cca 251 m n. m. do Ptavy.

## Referencie

Kategória:Potoky na Slovensku
Kategória:Povodie Laborca
Kategória:Vodné toky v okrese Humenné
Motyčka (potok)

**Motyčka** je potok v Hornom Zemplíne, v južnej časti okresu Humenné. Je to pravostranný prítok Ptavy, má dĺžku 4,7 a je tokom VII. rádu.

Pramení vo Vihorlatských vrchoch, v podcelku Vihorlat, na západnom svahu Kyjova () v nadmorskej výške cca  Na hornom toku tečie územím Vojenského obvodu Valaškovce. V pramennej oblasti tečie juhozápadným smerom, zľava priberá prítok zo západného svahu Kyjova a prudko sa stáča na severozápad. Následne vytvára oblúk smerujúci na juhozápad, sprava priberá prítok zo severozápadného svahu Čiernej hory (), esovito sa stáča a opúšťa územie vojenského obvodu. Na krátkom úseku tečie na západ, vteká do výbežku Beskydského predhoria, rozvetvuje sa na dve ramená, pričom ľavostranné koryto (cca ) tečie na juhozápad a v obci Porúbka vteká v nadmorskej výške cca  do Fenkovho potoka. Pravostranné koryto pokračuje severozápadným smerom a do Ptavy ústi severne od Porúbky v nadmorskej výške približne 

## Referencie

 

Kategória:Potoky na Slovensku
Kategória:Povodie Laborca
Kategória:Vodné toky v okrese Humenné
Anna Magnaniová

**Anna Magnaniová** (* 7. marec 1908, Rím, Taliansko – † 26. september 1973, Rím), bola talianska filmová herečka, predstaviteľka predovšetkým živelných, drsných, bodrých talianskych žien z ľudu.

Bola držiteľkou ceny americkej Akadémie filmových umení a vied – Oscara (1955) za výkon vo filme *[[Tetovaná ruža]]*.

## Filmografia

## Iné projekty

## Externé odkazy
* 
* 

Kategória:Talianske filmové herečky
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držiteľky ceny BAFTA za najlepšiu herečku v hlavnej úlohe
Kategória:Hollywoodsky chodník slávy
Kategória:Držitelia ceny Donatellov David
Kategória:Osobnosti z Ríma
Kategória:Úmrtia na rakovinu pankreasu
Zoznam slovenských leteckých es

Zoznam obsahuje slovenské letecké esá z obdobia druhej svetovej vojny a počet ich potvrdených zostrelov. Nepotvrdené zostrely sú uvedené v poznámkach.

## Externé odkazy
* Sestřely přiznané příslušníkům slovenské národnosti v létech 1939 – 1945 

Kategória:Slovenskí letci
Letecké esá
Šumen (oblasť)

**Šumen** je oblasť v Bulharsku. Nachádza sa na severovýchode krajiny a jej sídlo je mesto Šumen.

Má rozlohu  a žije tu 205 198 obyvateľov.

## Iné projekty


Kategória:Oblasti v Bulharsku
Fenkov potok

**Fenkov potok** je potok v Hornom Zemplíne, v južnej časti okresu Humenné. Je to pravostranný prítok Ptavy, meria 2,8 km a je tokom VII. rádu.

Pramení vo Vihorlatských vrchoch, v podcelku Vihorlat, na západojuhozápadnom svahu Pirnagovho vrchu (644 m n. m.) v nadmorskej výške približne 567 m n. m. Na hornom toku preteká územím Vojenského obvodu Valaškovce. Od prameňa tečie na krátkom úseku najprv západným smerom, následne sa stáča a pokračuje severozápadným smerom. Sprava potom priberá dva prítoky zo západoseverozápadného úpätia Pirnagovho vrchu a prechodne tečie opäť na západ. Ďalej sa stáča na severozápad, opúšťa územie vojenského obvodu a preteká intravilánom obce Porúbka. V obci najpv priberá sprava prítok prameniaci západne od kóty 535,0 m a priamo v obci sa v nadmorskej výške cca 298 m n. m. vlieva do Ptavy.

## Referencie

Kategória:Potoky na Slovensku
Kategória:Povodie Laborca
Kategória:Vodné toky v okrese Humenné
Pleven (oblasť)

**Pleven** je oblasť v Bulharsku. Nachádza sa na severe krajiny pri hranici s Rumunskom a jej sídlom je mesto Pleven.

Má rozlohu 4 333,5 km² a žije tu 310 449 obyvateľov.

## Významné mestá
* Pleven 
* Nikopol
* Levski
* Červenbrag
* Trastenik

## Iné projekty


Kategória:Oblasti v Bulharsku
Pernik (oblasť)

**Pernik** je oblasť v Bulharsku. Nachádza sa na západe krajiny medzi hlavným mestom Sofia a hranicou so Srbskom. Jej sídlom je mesto Pernik.

Má rozlohu 2 390,5 km² a žije tu 156 561 obyvateľov. Je významným hutnickým centrom.

## Významné mestá
* Pernik (108 000 obyvateľov) 
* Radomir
* Breznik
* Zemen
* Trăn.

## Iné projekty


Kategória:Oblasti v Bulharsku
Montana (oblasť)

**Montana** je oblasť v Bulharsku. Nachádza sa na severozápade krajiny a jej sídlom je mesto Montana.

Má rozlohu 3 618 km² a žije tu 183 353 obyvateľov.

## Významné mestá
* Montana
* Berkovica
* Lom

## Iné projekty


Kategória:Oblasti v Bulharsku
Kiustendil (oblasť)

**Kiustendil** je oblasť v Bulharsku. Nachádza sa na západe krajiny, hraničí so Srbskom a Macedónskom. Jej sídlom je mesto Kiustendil.

Má rozlohu 3 084,3 km² a žije tu 173 889 obyvateľov.

## Významné mestá
* Kiustendil
* Dupnica
* Sapareva Banja
* Gueševo
* Rila

## Iné projekty


Kategória:Oblasti v Bulharsku
Mária Ďurišinová

**Mária Ďurišinová** (* 17. júl 1960, Košice) je bývalá slovenská hádzanárka, reprezentantka Česko-Slovenska.

## Kariéra
Hádzanej sa začala venovať na základnej škole v Trebišove. Ako 16-ročnú si ju všimol na turnaji krajských výberov tréner Ján Kecskeméthy, ktorý ju zlanáril do klubu Štart Bratislava, kde hrávala 12 rokov. S družstvom vyhrala dvakrát česko-slovenskú ligu a v roku 1987 sa prebojovala do semifinále Pohára IHF. Počas pôsobenia v klube Belinka Olimpija Ľubľana (1989 – 1991) sa stala dvakrát najlepšou strelkyňou juhoslovanskej ligy. Po návrate domov získala tretí federálny titul s Duslom Šaľa. V závere kariéry hrala v rakúskych kluboch Hollabrunn a WAT Fünfhaus Viedeň.

V reprezentácii Česko-Slovenska debutovala v roku 1978 na turnaji *Štít Vítězného února* v Chebe. V osemdesiatych rokoch 20. storočia sa stala výraznou osobnosťou reprezentačného tímu, ktorý tvorili prevažne slovenské hádzanárky. Bola členkou piateho družstva na majstrovstvách sveta 1982, o štyri roky neskôr získala striebro na MS 1986. Česko-Slovensko prehralo vo finále so Sovietskym zväzom 22:30, Mária Ďurišinová bola so 48 gólmi našou najlepšou strelkyňou. Družstvo malo medailové ambície aj na olympijských hrách 1988 v Soule, k postupu do finálovej skupiny však chýbal jeden strelený gól v stretnutí s Juhosláviou, piate miesto bolo viac sklamaním ako úspechom . O ďalšiu účasť pod olympijskými kruhmi pripravil Ďurišinovú a družstvo ČSSR bojkot OH 1984 v Los Angeles. Športovci socialistických krajín sa zúčastnili akejsi „náhradnej olympiády“ pod názvom *Družba 1984*. Turnaj v hádzanej žien sa konal v Trenčíne , Československo obsadilo v kvalitnej konkurencii druhé miesto za Sovietskym zväzom.

V reprezentácii odohrala 285 zápasov, strelila 1557 gólov. Patrí medzi najlepšie kanonierky v histórii svetovej hádzanej. Hráčka s výborným streleckým inštinktom, vynikala v streľbe ľavačkou, výborná exekútorka sedemmetrových hodov .

## Politická činnosť
V rokoch 19921994 bola poslankyňou Národnej rady SR za Stranu demokratickej ľavice, v rokoch 19941998 za Spoločnú voľbu. Pôsobila aj na ministerstvo školstva ako generálna riaditeľka sekcie telesnej kultúry a mládeže .

## Úspechy
* Letné olympijské hry
::1988 – 5.
* Majstrovstvá sveta
:: 1986
* Česko-slovenská liga
:: 1982, 1983, 1992
* semifinalistka Pohára IHF 1987

## Ocenenia
* 2. miesto v ankete *Hádzanárka 20. storočia na Slovensku*
* členka *Siene slávy slovenskej hádzanej* 
* *Najlepšia hádzanárka Slovenska* 1981, 1984, 1985, 1986, 1987
* 3 x *Najlepšia hádzanárka Česko-Slovenska*

## Referencie


## Externé odkazy
* Mária Ďurišinová na sports-reference.com
* Mária Ďurišinová na iuventa-zhk.sk 

Kategória:Osobnosti z Košíc
Kategória:Slovenskí hádzanári
Kategória:Slovenské političky
Kategória:Poslanci NR SR (1992 – 1994)
Kategória:Politici SDĽ (1990)
Kategória:Poslanci NR SR (1994 – 1998)
Kategória:Hádzanári na Letných olympijských hrách 1988
Starianka

**Starianka** je potok v Dolnom Zemplíne, v severozápadnej časti okresu Michalovce. Je to ľavostranný prítok Laborca, meria 3,7 km a je tokom VI. rádu. 

## Prameň
Pramení vo Vihorlatských vrchoch, v podcelku Humenské vrchy, na juhovýchodnom svahu Jakovca (389,8 m n. m.) v nadmorskej výške približne 242 m n. m. 

## Opis toku
Od prameňa tečie severojužným smerom, v lokalite Rybník priberá kanál sprava a vteká do Východoslovenskej pahorkatiny, do podcelku Laborecká niva. Tu sa stáča juhozápadným smerom a preteká intravilánom obce Staré. Za obcou sa ešte esovito stáča, na krátkom úseku pokračuje západojuhozápadným smerom a juhozápadne od obce sa v nadmorskej výške cca 127 m n. m. vlieva do Laborca.

## Referencie

Kategória:Potoky na Slovensku
Kategória:Povodie Laborca
Kategória:Vodné toky vo Vihorlatských vrchoch
Kategória:Vodné toky vo Východoslovenskej pahorkatine
Kategória:Vodné toky v okrese Michalovce
Sofia (oblasť)

::*Pozor na zámenu so [[Sofijská oblasť|Sofijskou oblasťou]] a mestom [[Sofia]].*

**Sofia** (neoficiálne nazývaná *Sofia-mesto*) je oblasť v Bulharsku zahŕňajúca hlavné mesto Sofiu a bezprostredné okolie.


Kategória:Oblasti v Bulharsku
Jasenovský potok (prítok Laborca)

**Jasenovský potok** je potok v Hornom Zemplíne, v južnej časti okresu Humenné. Je to ľavostranný prítok Laborca, meria 4,3 km a je tokom VI. rádu. 

## Prameň
Pramení vo Vihorlatských vrchoch, v podcelku Humenské vrchy, na severozápadnom svahu Uhlísk (485,6 m n. m.) v nadmorskej výške približne 345 m n. m. 

## Opis toku
Od prameňa tečie na sever, pričom sa výrazne esovito stáča, vytvára najprv oblúk prehnutý na západ, z východu obteká masív, na ktorom stojí Jasenovský hrad. Následne vytvára oblúk prehnutý na východ, sprava priberá krátky prítok z lokality Hlinky, vstupuje do Beskydského predhoria, na krátkom úseku tečie na severozápad a sprava priberá prítok prameniaci neďaleko Dúpnej jaskyne. Z ľavej strany ďalej priberá prítok spod hradného masívu a severným smerom preteká intravilánom obce Jasenov. V obci priberá pravostranný prítok z juhozápadného svahu Červenej skaly (447,0 m n. m.), opúšťa intravilán obce a stáča sa na severozápad. Severozápadne od obce, na hranici katastrálnych území Jasenov a Humenné ústi v nadmorskej výške cca 143 m n. m. do Laborca.

## Referencie

Kategória:Potoky na Slovensku
Kategória:Povodie Laborca
Kategória:Vodné toky vo Vihorlatských vrchoch
Kategória:Vodné toky v okrese Humenné
Bitka pri Trebii (218 pred Kr.)

**Bitka pri Trebii** bola druhou zrážkou medzi Hannibalovým vojskom a Rimanmi na pôde Itálie v čase druhej púnskej vojny (odohrala sa v roku 218 pred Kr.).

Keď Hannibal zvíťazil v bitke pri Ticine a Rimania sa zachránili vo svojom tábore, rímsky veliteľ a konzul Publius Cornelius Scipio v noci prikázal, aby sa všetci vojaci stiahli po drevenom moste cez rieku Pád na druhý breh a utáborili sa v meste Placentia.

Hannibal sa neskoro dozvedel o rímskom ústupe. Musel hľadať vhodný brod cez Pád, aby prepravil všetky svoje oddiely na druhý breh. Údajne zo slonov vytvoril v rieke akúsi hrádzu, takže ostatné jednotky bez problémov prekročili rieku. Iné jednotky sa vraj prepravili cez rieku na nafúkaných mechoch. O niekoľko dní pritiahlo aj jeho vojsko k Placentii.

V noci pomocné gallské oddiely napadli rímske stráže, otvorili si brány mesta a prebehli k Hannibalovi. Scipio sa obával, že by mohli napadnúť celé jeho vojsko, preto nadránom odtiahol z Placentie, prekročil riečku Trebiu a usadil sa s vojskom v novom tábore na jej brehu. Kým Hannibal prepravil všetko svoje vojsko cez Pád a pritiahol k Scipionovmu táboru, zo Sicílie prišiel na pomoc druhý konzul Tiberius Sempronius, ktorému už predtým rímsky senát prikázal plaviť sa pozdĺž východného brehu Itálie. Scipio váhal s bojom, pretože sám bol ranený. Náhodou však jeden menší oddiel prekvapil potulujúci sa oddiel numidských bojovníkov a rozohnal ich, čo Scipio pokladal za dobré znamenie.

Medzitým Hannibal pripravil so svojím bratom Magonom pre Rimanov pascu. Časť numidských bojovníkov vyprovokovala rímskych vojakov, ktorí ich prenasledovali cez rieku na druhý breh. Rímski vojaci sa unavili, boli premočení, pretože až po prsia sa brodili studenou vodou rieky.
 
Hannibal v pokoji rozmiestnil svojich vojakov: v strede postavil baleárskych prakovníkov a kopijníkov, na krídlach jazdu a úplne na kraji boli rozmiestnené vojenské slony. Rímska jazda, ktorá útočila stredom, sa čoskoro dostala do problémov. Jazdcov zrážali kopije, ktoré hádzali Baleárčania, kone sa plašili, pretože cítili neznámy pach slonov. Boj peších jednotiek bol spočiatku vyrovnaný, ale postupne získavali Púni prevahu.

Počas boja pršalo a padal sneh, rímski vojaci boli po celonočnom pochode a prechode cez Trebiu zmrznutí a unavení. Napriek tomu sa im podarilo splašiť bojové slony, takže Hannibal ich musel presunúť proti gallským spojencom Rimanov, kde im spôsobili veľké straty. Rímska jazda sa horko ťažko prebila cez stred kartáginskej zostavy a stiahla sa do Placentie, postupne ich nasledovali aj pešiaci, pričom mnohí zahynuli vo vodách rieky Trebie. 

Hannibal dosiahol už druhé víťazstvo nad Rímom v druhej púnskej vojne na území Itálie.

## Referencie
* Titus Livius - *[[Dejiny od založenia Ríma]]*, XXI, 52-56

Kategória:Bitky Púnskych vojen
Sofia (rozlišovacia stránka)

**Sofia** môže byť:
*meno, pozri Sofia (meno)
*hlavné mesto Bulharska, pozri Sofia
*oblasť v Bulharsku, pozri Sofia (oblasť)
*región na Madagaskare, pozri Sofia (región)
*rieka na Madagaskare, pozri Sofia (rieka)
*svätica, pozri Svätá Sofia

**SOFIA** môže byť:
*Stratospheric Observatory for Infrared Astronomy

## Pozri aj
*Sofijská oblasť
*Hagia Sofia
*Sophia
Rozzano

**Rozzano** je obec v regióne Lombardsko na sever Talianska. Nachádza sa 9 km južne od Milána. K 31. decembru 2004 má Rozzano 38 493 obyvateľov a rozlohu 12,3km².

Pôvod mena môže pochádzať z osoby Rutiusa alebo Eruciusa.

## Externé odkazy
*http://www.comune.rozzano.mi.it/

Kategória:Obce v Taliansku
Ján Gerthofer

**Ján Gerthofer** (* 27. máj 1910, Láb – † 9. august 1991, Podbrezová) bol pilot Slovenských vzdušných zbraní v druhej svetovej vojne. Dosiahol 26 zostrelov, bojoval na strane Slovenského štátu a zúčastnil sa na ťažení proti Sovietskemu zväzu. Po vojne slúžil ako veliteľ cvičnej letky v Spišskej Novej Vsi. Od leta 1947 však lietal už ako civilný pilot na Douglas C-47 Skytrain pre poslancov Slovenskej Národnej rady a Zbor povereníkov.

V júni 1951 bol pre politickú nespoľahlivosť prepustený a pracoval ako robotník. Pochovaný v Bratislave.

## Pozri aj
* Zoznam slovenských leteckých es

## Iné projekty

## Externé odkazy
* Ján Gerthofer na stránkach letka13.sk
* Ján Gerthofer na stránkach forum.valka.cz
* Zostrely priznané príslušníkom slovenskej národnosti v rokoch 1939–1945

Kategória:Slovenskí letci
Kategória:Slovenské letecké esá druhej svetovej vojny
Kategória:Osobnosti z Lábu
Kategória:Slovenské osobnosti druhej svetovej vojny
Via Montenapoleone

**Via Montenapoleone** je známa ulica v módnej štvrti Milána. Je veľmi populárna, pretože je to sídlo viacerých svetových módnych návrhárov a rôznych iných módnych a klenotníckych obchodov. Je to najdôležitejšia ulica, čo sa týka módy v Miláne (tal. Quadrilatero della moda). Spojenie hromadnou dopravou je najbližsie na stanici metra Montenapoleone, premáva sem Linea 3 (žltá).

## Značky sídliace na Via Montenapoleone

## Odkazy
* Viale Bligny

## Externé odkazy

* http://www.viamontenapoleone.org 

Kategória:Miláno